“ ’n Dietstalige sender is ’n uitstekende idee! Eintlik bestaan die sender reeds, naamlik BVN (die Beste van Vlaandere en Nederland). Maar dit saai, soos u weet, slegs in Noord- en Suid-Nederlands uit en is dus op die Groot-Nederlandse gemeenskap gerig. Dit sou goed wees as BVN ook enkele programme in Afrikaans sou uitsaai, soos die Nuus om Sewe, ’n reeks soos Sewende Laan en ’n vasvrawedstryd soos Noot vir Noot. Ons het reeds op Die Roepstem hiervoor gepleit. Han van Liempt wat ons verlede jaar helaas veels te vroeg ontval het, het hom ook vir ’n meer Afrikaanse karakter van BVN beywer. Sien hier:
Me. Lesego Mncwango, waarnemende SAUK-woordvoerder, sê die getal sprekers van ’n taal speel ’n rol in die besluit oor die uitsaaitaal van kinderprogramme.
Mncwango sê die SAUK vervaardig selde programme in een taal. “Die benadering is om Afrikaans op ’n natuurlike wyse ooreenkomstig die behoeftes van kykers in te sluit.” Die Afrikaanse program wat vir dié boekjaar vervaardig is, is Woord Wys, ’n speletjiesprogram wat gerig is op die bevordering van geletterdheidsvlakke van leerlinge in gr. 4 tot gr. 6.
Dít was gister die woorde van die sakemagnaat en uitvoerende voorsitter van die internasionale Richemont-groep, mnr. Johann Rupert, oor ’n Britse tydskrif se houding oor Afrikaans.
Die Britse leefstyltydskrif Wallpaper het Afrikaans in ’n artikel as ’n “lelike” taal afgemaak. Rupert het gesê dit is ’n beginselsaak. Richemont het reeds sy advertensies uit die tydskrif se Kersuitgawe onttrek.
“Die hele gedoente is nie ’n vete nie. Dit is ’n beginselsaak. Ek het die afgelope tyd etlike klagtes per e-pos van Afrikaanse lesers van dié tydskrif ontvang. My kollega mnr. Piet Beyers het op ’n Richemont-briefhoof kapsie gemaak teen die artikel waarin Afrikaans as ’n ‘lelike’ taal afgemaak word. Die tydskrif se bestuur het dié beswaar geïgnoreer.
Volgens hom sal die groep dieselfde optree as ’n ander kultuur- of taalgroep waarby Richemont belang het, aangeval word. “Die tydskrif kan ook nie stappe teen Richemont neem nie. Dit is ons goeie reg om te besluit met wie ons sake doen. As Wallpaper verskoning vra, kan ons toekomstige advertensies in die tydskrif oorweeg,” het Rupert gesê.
Dr. Frits Kok, besturende direkteur van die Afrikaanse Taal- en Kultuurvereniging (ATKV) het gesê dié organisasie wil Rupert gelukwens met sy standpunt. “Dié besluit is nie net ’n emosionele besluit waarin iemand standpunt inneem oor wat sy eie is nie. Dit maak ook bedryfsin, aangesien Afrikaans ’n kragtige bemarkingstaal is,” het hy gesê.
Volgens dr. Karel Stander, nasionale hoofbestuurslid van die Federasie van Afrikaanse Kultuurvereniginge (FAK) en voorsitter van die Wes-Kaapse gebiedskultuurraad, steun die FAK Rupert 100%. “Die FAK het reeds ’n sterk bewoorde brief aan Wallpaper gestuur waarin die organisasie sy misnoeë uitspreek,” het hy gesê.
Die skrywer George Weideman het gesê hy is baie opgewonde oor Rupert se besluit en optrede. Hy het ook reeds talle e-posse waarin mense hul positiewe gevoel oor Rupert se optrede uitspreek, ontvang. “Ek hoop dié besluit is ’n waarskuwing vir ander mense en instansies wat Afrikaans te na kom,” het hy gesê.